CELEX: 31995D0409
Language: mt
Date: 1995-06-22 00:00:00
Title: Id-Deċiżjoni tal-Kunsill tat-22 ta’ Ġunju 1995 li tippreskrivi r-regoli għall-ittestjar mikrobijoloġiku bit-teħid ta’ kampjuni tal-laħam frisk taċ-ċanga u tal-vitella u tal-majjal maħsub għall-Finlandja u għall-Isvezja

Avviż Legali Importanti

|

31995D0409

Id-Deċiżjoni tal-Kunsill tat-22 ta’ Ġunju 1995 li tippreskrivi r-regoli għall-ittestjar mikrobijoloġiku bit-teħid ta’ kampjuni tal-laħam frisk taċ-ċanga u tal-vitella u tal-majjal maħsub għall-Finlandja u għall-Isvezja  

Official Journal L 243 , 11/10/1995 P. 0021 - 0024 CS.ES Chapter 3 Volume 18 P. 235  - 238 ET.ES Chapter 3 Volume 18 P. 235  - 238 HU.ES Chapter 3 Volume 18 P. 235  - 238 LT.ES Chapter 3 Volume 18 P. 235  - 238 LV.ES Chapter 3 Volume 18 P. 235  - 238 MT.ES Chapter 3 Volume 18 P. 235  - 238 PL.ES Chapter 3 Volume 18 P. 235  - 238 SK.ES Chapter 3 Volume 18 P. 235  - 238 SL.ES Chapter 3 Volume 18 P. 235  - 238

		Id-Deċiżjoni tal-Kunsilltat-22 ta’ Ġunju 1995li tippreskrivi r-regoli għall-ittestjar mikrobijoloġiku bit-teħid ta’ kampjuni tal-laħam frisk taċ-ċanga u tal-vitella u tal-majjal maħsub għall-Finlandja u għall-Isvezja(95/409/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 64/433/KEE tas-26 ta’ Ġunju 1964 dwar il-kondizzjonijiet tas-saħħa għall-produzzjoni u l-marketing ta’ laħam frisk [1], u partikolarment l-Artikolu 5(3)(a) u (b) tiegħu,Billi l-Kummissjoni approvat il-programmi ta’ operazzjonijiet mibgħuta mill-Finlandja u mill-Isvezja rigward il-kontrolli tas-salmonella; billi dawk il-programmi fihom miżuri speċifiċi għal-laħam frisk taċ-ċanga u tal-vitella u tal-majjal;Billi l-implimentazzjoni ta’ testijiet mikrobijoloġiċi minn stabbiliment jikkostitwixxu waħda mill-garanziji addizzjonali li għandhom jingħataw mill-Finlandja u mill-Isvezja u tipprovdi garanziji ekwivalenti għal dawk miksuba taħt il-programmi ta’ operazzjonijiet tal-Finlandja u ta’ l-Isvezja, kif rikonoxxuti mid-deċiżjonijiet relevanti tal-Kummissjoni;Billi l-Finlandja u l-Isvezja jridu japplikaw għall-kunsinni li joriġinaw minn pajjiżi terzi l-ħtiġijiet ta’ l-importazzjoni mill-anqas stretti daqs dawk preskritti f’din id-Deċiżjoni;Billi, sa fejn il-metodi ta’ teħid ta’ kampjuni li għandhom ikunu applikati huma kkonċernati, huwa l-każ li ssir distinzjoni bejn karkassi sħaħ u nofs karkassi, min-naħa l-waħda, u kwartijiet, qatgħat u biċċiet iżgħar min-naħa l-oħra;Billi huwa xieraq li jkunu kkunsidrati l-metodi internazzjonali għall-eżami mikrobijoloġiku ta’ kampjuni;Billi testijiet mikrobijoloġiċi mhux meħtieġa għal laħam frisk minn stabbiliment li huwa suġġett għal programm rikonoxxut bħala ekwivalenti għal dak implimentat mill-Finlandja jew mill-Isvezja;Billi d-dispożizzjonijiet ta’ din id-Deċiżjoni huma bla hsara għal xi dispożizzjonijiet li jistgħu jkunu adottati fl-implimentazzjoni ta’ l-Artikolu 5(2) tad-Direttiva 64/433/KEE,ADOTTA DIN ID-DEĊIŻJONI:L-Artikolu 1Skond l-Artikolu 5(3)(a) tad-Direttiva 64/433/KEE, kunsinni ta’ laħam frisk taċ-ċanga u tal-vitella u tal-majjal maħsuba għall-Finlandja u għall-Isvezja għandhom ikunu suġġetti għar-regoli preskritti fl-Artikoli 2, 3 u 4.L-Artikolu 2Laħam frisk taċ-ċanga u tal-vitella u tal-majjal maħsub għall-Finlandja u għall-Isvezja għandu jkun suġġettat għal testjar mikrobijoloġiku għas-salmonella, kif previst fl-Artikolu 5(3)(a) tad-Direttiva 64/433/KEE, billi jittieħdu kampjuni mill-istabbiliment ta’ l-oriġini tat-laħam bhal dan. Dawn l-eżamijiet mikrobijoloġiċi jsiru kif preskritt fl-Anness.L-Artikolu 3Laħam frisk taċ-ċanga u tal-vitella u tal-majjal minn stabbiliment suġġett għal programm rikonoxxut, skond il-proċedura preskritta fl-Artikolu 16 tad-Direttiva 64/433/KEE, bħala ekwivalenti għal dik implimentata mill-Finlandja u mill-Isvezja, ma jkunx suġġettat għat-testijiet mikrobijoloġiċi preskritti f’din id-Deċiżjoni.L-Artikolu 4Il-Kunsill, waqt li jaġixxi fuq proposta tal-Kummissjoni mħejjija fid-dawl ta’ rapport stabbilit fuq il-bażi tar-riżultati tal-programmi ta’ operazzjonijiet implimentati mill-Finlandja u mill-Isvezja u l-esperjenza miksuba fl-applikazzjoni ta’ din id-Deċiżjoni, għandu jirrevedi din id-Deċiżjoni qabel l-1 ta’ Lulju 1998.L-Artikolu 5Din id-Deċiżjoni għandha tgħodd mill-1 ta’ Lulju 1995.L-Artikolu 6Din id-Deċiżjoni hija indirizzata lill-Istati Membri.Magħmula fi Brussel, fit-22 ta’ Ġunju 1995.Għall-KunsillIl-PresidentPh. Vasseur[1] ĠU C 121, tad-29.7.1964, p. 2012/64. Id-Direttiva kif l-aħħar emendata bid-Deċiżjoni 95/1/KE, Euratom, KEFA (ĠU L 1, ta’ l-1.1.1995, p. 1).--------------------------------------------------L-ANNESSTAQSIMA AMETODU TA’ TEĦID TA’ KAMPJUNI1. Karkassi, nofs karkassi u kwarti miksuba mill-biċċerija ta’ oriġini (‘teknika swab’)Kampjuni li fihom intuża l-metodu ta’ swabbing mill-wiċċ jittieħdu f’postijiet li x’aktarx ikunu kontaminati. Swabbing mill-wiċċ jinvolvi li jinfetħu l-ġnub tal-karkassi u ta’ uċuħ maqtugħa. Barra hekk il-karkassi taċ-ċanga jittieħdu kampjuni minnhom mill-anqas minn tlett partijiet (is-sieq, il-falda u l-għonq), il-karkassi tal-majjal madankollu jittieħdu kampjuni minnhom mill-anqas minn żewġ partijiet (is-sieq u s-sidra).Biex tkun evitata kontaminazzjoni inkruċjata, il-kampjuni jittieħdu mingħajr ma jintmiss il-laħam u bl-użu ta’ swabs u mudelli sterili.Il-postijiet tat-teħid ta’ kampjuni (20ċm × 20ċm) deskritti fl-ewwel paragrafu jittieħdu minnhom żewġ swabs sterili tat-tajjar. L-ewwel swab ikun imxarrab b’ilma peptun sterili u magħruk sew bosta drabi fuq il-post minn fejn jittieħdu l-kampjuni. L-istess post minn fejn jittieħdu l-kampjuni huwa maghruk bit-tieni swab użata niexfa. Wara is-swabs jitpoġġew fi 100ml ta’ ilma buffered peptone.Kull kampjun huwa mmarkat sew u identifikat.2. Qatgħat ta’ kwarti minn stabbiliment għajr il-biċċerija ta’ l-oriġini tal-karkassa, qatgħat jew biċċiet iżgħar (‘il-metodu distruttiv’)Biċċiet ta’ tessut jinkisbu billi jitniffed taqqab sterili tas-sufri fil-wiċċ tal-laħam jew tinqata’ biċċa tessut ta’ madwar 25ċm2 bi strumenti sterili. Il-kampjuni huma trasferiti asettikament għal ġo kontenitur tal-kampjuni jew borża tal-plastik għat-taħlit bl-ilma u mbagħad omoġenizzati (peristaltic stomacher jew rotary blender (omogenizzatur)). Kampjuni ta’ laħam friżat jibqgħu ffriżati matul it-trasport lejn il-laboratorju. Kampjuni minn laħam imkessaħ ma jiġux iffriżati iżda miżmuma refriġerati. Kampjuni separati ta’ l-istess kunsinna jistgħu jingħaqdu.Kull kampjun huwa mmarkat sew u identifikat.TAQSIMA BNUMRU TA’ KAMPJUNI LI GĦANDHOM JITTIEĦDU1. Karkassi, nofs karkassi, nofs karkassi maqtugħa f’massimu ta’ tlett biċċiet u kwarti msemmijin taħt A (1)In-numru ta’ karkassi jew nofs karkassi (unitajiet) f’kunsinna li minnha kampjuni separati saltwarjament għandhom jittieħdu huwa kif ġej:Kunsinna (numru ta' unitajiet) | Numru ta' unitajiet li minnhom għandhom jittieħdu l-kampjuni |1–24 | Numru daqs in-numru ta' l-unitajiet b'massimu ta' 20 |25–29 | 20 |30–39 | 25 |40–49 | 30 |50–59 | 35 |60–89 | 40 |90–199 | 50 |200–499 | 55 |500 jew aktar | 60 |2. Kwarti, qatgħat u biċċiet iżgħar kif imsemmijin taħt A (2)In-numru ta’ unitajiet ta’ l-ippakkjar fil-kunsinna li minnha kampjuni separati saltwarjament għandhom jittieħdu huwa kif ġej:Kunsinna (numru ta’ unitajiet ta’ l-ippakkjar) | Numru ta’ unitajiet ta’ l-ippakkjar li minnhom għandhom jittieħdu l-kampjuni |1–24 | Numru daqs in-numru ta’ unitajiet ta’ l-ippakkjar b’massimu ta’ 20 |25–29 | 20 |30–39 | 25 |40–49 | 30 |50–59 | 35 |60–89 | 40 |90–199 | 50 |200–499 | 55 |500 jew iktar | 60 |Skond il-piż ta’ l-unitajiet ta’ l-ippakkjar, in-numru ta’ kampjuni ta’ unitajiet ta’ l-ippakkjar jista’ jitnaqqas bl-użu tal-fatturi tal-moltiplikazzjoni li ġejjin:Piż ta’ l-unitajiet ta’ l-ippakkjar | > 20kg | 10–20kg | < 10kg |Fatturi tal-moltiplikazzjoni | × 1 | × ¾ | × ½ |TAQSIMA CMETODU MIKROBIJOLOĠIKU GĦALL-EŻAMI TAL-KAMPJUNIL-eżami mikrobijoloġiku tal-kampjuni għas-salmonella jrid isir skond il-metodu standard ta’ l-Organizzazzjoni Internazzjonali għall-Istandardizzazzjoni ISO 6579:1993. Madankollu, il-metodi li joffru garanziji ekwivalenti jistgħu jkunu awtorizzati fuq bażi ta’ każ każ mill-Kunsill, li jaġixxi fuq proposta mill-Kummissjoni.--------------------------------------------------